John W. Foster

John Watson Foster (født 2. mars 1836 i Petersburg i Indiana, død 15. november 1917) var en amerikansk offiser, journalist, diplomat og politiker.

Han vokste opp i Evansville i Indiana, og var først advokat til den amerikanske borgerkrig brøt ut. Da ble han general for unionsstyrkene (Nordstatene). Etter krigen arbeidet han som journalist og redigerte Evansville Daily Journal fra 1865 til 1869. Deretter ble han USAs minister (diplomatiske utsending) i Mexico (1873–1880), Russland (1880–1881) og Spania (1883–1885). I 1892 og 1893 var han USAs utenriksminister under president Benjamin Harrison. Han assisterte også Qing-dynastiet under forhandlingene om Shimonosekitraktaten av 1895 som juridisk rådgiver.

Blant hans barnebarn er John Foster Dulles, som også ble amerikansk utenriksminister, Allen Welsh Dulles, som var direktør for Central Intelligence Agency, og Eleanor Lansing Dulles som var økonom og diplomat. Han er også oldefar til den katolske teolog og kardinal Avery Dulles.

Referanser

Eksterne lenker 
 1892-1893: Secretary of State John Watson Foster
 John W. Foster profil i Internet Accuracy Project

USAs utenriksministre
Generaler fra USA
Ambassadører fra USA
USAs ambassadører til Mexico
USAs ambassadører til Russland
USAs ambassadører til Spania
Nordstatsoffiserer
Personer fra Pike County i Indiana
Personer fra Evansville